Ենս Տոռնստրա

**Ենս Տոռնստրա** (, ), հոլանդացի ֆուտբոլիստ, «Ուտրեխտ» ակումբի կիսապաշտպան։

## Ակումբային կարիերա
Իր պատանեկության տարիներին Տոռնստրան ութ տարի խաղացել է Tweede Klasse С-ի «Ալֆենս Բոյզ» սիրողական ֆուտբոլային ակումբում: Վերջին տարում նա թիմի համար քսան գոլ է խփել: Նա ուժեղ տպավորություն է թողեղ Կես Յանսմայի վրա, ով խորհուրդ է տվել Տոռնստրային ԱԴՈ Դեն Հաագ-ում։ Սկզբում ԱԴՈ-ի սկաուտները չէին հավատում, որ Տոռնստրան կարող է այդքան լավը լինել, բայց ակումբը գնեց Տոռնստրային պահեստային կազմի համար:

2009 թվականի ամռանը Տոռնստրան տեղափոխվեց ԱԴՈ Դեն Հաագ՝ պայմանագիր կնքելով մինչև 2012 թվականի հուլիսը։ Նա իր նորամուտը նշեց «Վիլլեմ II»-ի դեմ խաղում, որն ավարտվեց 3:0 հաշվով հաղթանակով։ Շուտով նա դարձավ թիմի հիմնական խաղացողը և արագորեն հետաքրքրեց ԱԶ-ին, «Տվենտեին» և «Ռոդային»։ Հուլիսի 4-ին Տոռնստրան նոր բարելավված պայմանագիր կնքեց մինչև 2013 թվականի ամառը։ 2010/11 մրցաշրջանում Տոռնստրան ստացել է 7 համարի մարզաշապիկը, նախկինում այն կրել է Քարիմ Սոլթանին, ով տեղափոխվել է «Իրակլիս»: Տոռնստրան «Դեն Հաագի» կազմում իր առաջին գոլը խփել է հունվարին «Էքսելսիորի» դեմ խաղում, ընդ որում մինչ այդ նա բաց է թողել մի քանի խաղ։ 2011 թվականի մայիսի 26-ին Տոռնստրան հեթ-տրիկի հեղինակ դարձավ Եվրոպա լիգայի կիսաեզրափակչի առաջին խաղում «Գրոնինգենի» դեմ խաղում: Նրա գոլերն օգնեցին «Դեն Հաագին» հաղթել ընդհանուր 5:1 հաշվով։

2013 թվականի հունվարի 31-ին ձմեռային տրանսֆերային պատուհանի ավարտին Տոռնստրան պայմանագիր կնքեց «Ուտրեխտի» հետ մինչև 2017 թվականը։ Փետրվարի 3-ին «Տվենտեի» դեմ իր նորամուտի խաղում նա դարձել է գոլի և երկու գոլային փոխանցման հեղինակ (տուգանային և անկյունային հարվածներից): Հանդիպումն ավարտվել է 2:4 հաշվով:

2014 թվականի օգոստոսի 25-ին Տոռնստրան չորս տարվա պայմանագիր է կնքել «Ֆեյենորդի» հետ, գործարքի գումարը կազմել է 3,5 միլիոն եվրո։ Նա իր նորամուտը նշեց ակումբում օգոստոսի 31-ին, երբ փոխարինեց Լեքս Իմերսին «Տվենտեի» դեմ լիգայի խաղի ընդմիջմանը: Տոռնստրան առաջնության իր առաջին գոլը խփեց սեպտեմբերի 27-ին «Գոու Էհեդ Իգլզ»-ի դեմ խաղում: 2016 թվականի ապրիլի 24-ին «Ֆեյենորդը» նվաճեց Նիդերլանդների գավաթը՝ եզրափակչում հաղթելով Տոռնստրայի նախկին ակումբ «Ուտրեխտին»: Նա ամբողջ խաղն անցկացրեց խաղադաշտում։ «Ֆեյենորդը» 2016/17 մրցաշրջանում դարձել է Նիդերլանդների չեմպիոն: Տոռնստրան իր ներդրումն ունեցավ՝ դառնալով 14 գոլի և 9 գոլային փոխանցման հեղինակ: Նա զբաղեցրել է 8-րդ տեղը լավագույն ռմբարկուների ցուցակում և 9-րդ տեղը այդ մրցաշրջանում ամենաշատ գոլային փոխանցումներ կատարած խաղացողների շարքում: Նա իր բոլոր գոլերը խփել է տնային խաղերում։ Տոռնստրան այդ մրցաշրջանում երկու անգամ դուրս է եկել ավագի կարգավիճակով՝ «Էքսելսիորի» դեմ գավաթային խաղում և «Հերենվենի» դեմ լիգայի խաղում։ Երկրորդ անգամ ավագի կարգավիճակում եղել է ընդամենը15 րոպե։

2017/18 մրցաշրջանում «Ֆեյենորդը» 11-մետրանոցներով հաղթել է Նիդերլանդների սուպերգավաթը «Վիտեսի» դեմ խաղում (4:2): Տոռնստրան միակ գնդակը խփել է «Ֆեյենորդի» կազմում, այնուհետև կարողացել է իրացնել իր 11-մետրանոցը: Ավելի ուշ այդ մրցաշրջանում «Ֆեյենորդը» նաև նվաճել է գավաթը՝ եզրափակչում 3:0 հաշվով հաղթելով ԱԶ-ին: Տոռնստրան խփել է վերջին գոլը։ Չեմպիոնների լիգայում իր նորամուտը նշել է «Մանչեսթեր Սիթիի» դեմ խաղում: Հաջորդ մրցաշրջանում Տոռնստրան նվաճել է իր հինգերորդ գավաթը Ռոտերդամի ակումբում, դա երկրորդ անգամ էր Նիդերլանդների սուպերգավաթում: Սակայն վնասվածքի պատճառով նա ստիպված է եղել շուտ հեռանալ խաղադաշտից։

2022 թվականի օգոստոսի 23-ին վերադարձել է «Ուտրեխտ»՝ ակումբի հետ կնքելով 3 տարվա պայմանագիր։

## Միջազգային կարիերա
2010 թվականի մայիսի 13-ին Տոռնստրան ստացել է իր առաջին հրավերը երիտասարդական հավաքականից՝ մայիսի 18-ին և 21-ին Պորտուգալիայի դեմ խաղերում։ Առաջին խաղն անցկացրել է մայիսի 18-ին, առաջին գոլը երիտասարդական թիմի կազմում խփել է 2010 թվականի օգոստոսի 11-ին՝ Լիխտենշտայնի դեմ խաղում։
 
2013 թվականի մայիսին Ենս Տոռնստրան եղել է Նիդերլանդների առաջին հավաքականի անդամ ասիական շրջագայության ժամանակ։ Նիդերլանդները Ասիայում խաղում էին Ինդոնեզիայի և Չինաստանի դեմ: Տոռնստրան մասնակցել է երկու հանդիպումներին, որոնցում նրա հավաքականը հաղթանակներ է տարել, համապատասխանաբար, 3:0 և 4:0 հաշվով:

## Ձեռբերումներ
**«Ֆեյենորդ»**
* Նիդերլանդների չեմպիոն՝ 2016/17
* Նիդերլանդների գավաթակիր (**2**)՝ 2015/16, 2017/18
* Նիդերլանդների սուպերգավաթակիր (**2**)՝ 2017, 2018

## Ելույթների վիճակագրություն
### Ակումբային կարիերա
*2024 թվականի մայիսի 19-ի դրությամբ*

### Հավաքականի խաղերի ցանկ

**Ընդհանուր՝ 4 խաղ․ 0 գոլ, 3 հաղթանակ, 0 ոչ-ոքի, 1 պարտություն:**

## Ծանոթագրություններ

## Արտաքին հղումներ
* Профиль на сайте «Фейеноорда»

  
Կատեգորիա:ԱԴՕ Դեն Հաագի ֆուտբոլիստներ
Կատեգորիա:Հոլանդացի ֆուտբոլիստներ
Կատեգորիա:Նիդերլանդների հավաքականի ֆուտբոլիստներ
Կատեգորիա:Ուտրեխտի ֆուտբոլիստներ
Կատեգորիա:Ֆեյենորդի ֆուտբոլիստներ
Կատեգորիա:Ֆուտբոլի Նիդերլանդների երիտասարդական հավաքականի ֆուտբոլիստներ